Наурызбай Байқадамов Қызылорда облысы әкімінің орынбасары болып тағайындалды
"Наурызбай Байқадамов Қызылорда облысы әкімінің орынбасары болып тағайындалды" | "https://abai.kz/post/96850"
TITLE: Наурызбай Байқадамов Қызылорда облысы әкімінің орынбасары болып тағайындалды
URL: https://abai.kz/post/96850
META: "Наурызбай Байқадамов Қызылорда облысы әкімінің орынбасары болып тағайындалды" | "https://abai.kz/post/96850"
DATE: 28.08.2019
AUTHOR(s): Abai.kz
TOTAL WORDS: 128
TEXT: Облыс әкімінің өкімімен және Қазақстан Республикасы Президенті Әкімшілігінің келісімі бойынша Байқадамов Наурызбай Сейітқалиұлы Қызылорда облысы әкімінің орынбасары лауазымына тағайындалды. Наурызбай Байқадамов 1967 жылы туған. Н. Гоголь атындағы Қызылорда педагогикалық институтын бітірген. Тарих ғылымдарының кандидаты, Қорқыт Ата атындағы Қызылорда мемлекеттік университетінің академиялық доценті. Еңбек жолын 1991 жылы Сырдария ауданындағы  №139 орта мектепте тарих пәнінің мұғалімі ретінде бастаған. 1994-2003 жылдары – Қорқыт Ата атындағы Қызылорда мемлекеттік университетінің оқытушысы, аға оқытушысы, кафедра меңгерушісі. 2003-2008 жылдары – Қорқыт Ата атындағы Қызылорда мемлекеттік университетінің жанындағы колледж директоры, «Нұр Отан» партиясы Қызылорда облыстық филиалы төрағасының орынбасары. 2008-2016 жылдары – Қорқыт Ата атындағы Қызылорда мемлекеттік университетінің тәрбие жөніндегі проректоры, Қызылорда облысының білім басқармасының басшысы, «Нұр Отан» партиясы Қызылорда облыстық филиалы төрағасының бірінші орынбасары. 2016 жылдан бастап осы кезге дейін Қызылорда облыстық мәслихатының хатшысы болды. Abai.kz
